เรื่องร้องเรียน (เสนอแนะ) วันที่ 2022-07-20 07:07:50 — แขวงสีกัน เขตดอนเมือง กรุงเทพมหานคร
เมื่อวานผมไปติดต่อขอผ่อนชำระภาษีที่ดิน ณ สำนักงานเขตในกรุงเทพเขตหนึ่ง เมื่อชำระงวดแรกแล้ว ได้ปรึกษาเจ้าหน้าที่ฝ่ายรายได้ ว่างวด2-3ต่อไป จะขอโอนเงินมาชำระได้ใหม เจ้าหน้าที่ตอบว่าไม่ได้ ต้องเดินทางมาที่ชำระที่เขตด้วยตนเอง ถ้าบ้านที่พักผมอยู่ที่สุไหงโกลก ผมต้องเดินทางจากบ้านมาเพื่อชำระภาษีให้กทมอีกสองครั้ง เสียทั้งค่าใช้จ่ายในการเดินทาง เสียเวลาทำมาหากิน ทั้งๆที่เทคโนโลยีปัจจุบันสามารถชำระเงินผ่านแอ๊ปของธนาคารบนมือถือได้อย่างสะดวกสะบายโดยใช้เวลาเพียงเสี้ยววินาที เจ้าหน้าที่แนะนำว่า ให้เดินไปติดต่อแผนกภาษีที่ดิน เพื่อขอ&ไลน์ ส่วนตัวของเจ้าหน้าที่ และเมื่อถึงวันที่จะต้องชำระภาษีงวดต่อไป ให้โทรศัพท์ติดต่อเจ้าหน้าที่คนนั่นเพื่อให้ไปขอคิวอาร์โค๊ตจากเจ้าหน้าที่ฝ่ายการเงิน แล้วส่งมาให้เพื่อทำการโอนเงินชำระเสรคแล้วส่งสลิปโอนมาให้เจ้าหน้าที่ฝ่ายภาษี เจ้าหน้าที่ฝ่ายภาษีก็จะนำสลิปโอนเงินไปขอใบเสร็จรับเงินจากฝ่ายการเงินแล้วส่งมาให้ผมอีกทีหนึ่ง เจ้าหน้าที่ฝ่ายภาษีบอกผมว่าต้องใช้โทรศัพท์มือถือถึง5เครื่อง เพื่อช่วยดำเนินการเรื่องแบบนี้ให้ผู้เสียภาษี ในขณะที่ผมได้ติดต่อขอผ่อนชำระภาษีกับอำเภอหนึ่งในจังหวัดเชียงใหม่ ได้รับความสะดวกมาก โดยไม่ต้องเดินทางไปติดต่อตั้งแต่ครั้งแรก โดยเจ้าหน้าที่ให้&ไลน์แล้วส่งเลขบัญชีของอำเภอมาให้ โดยให้ผมส่งคำขอผ่อนชำระมาทางไลน์พร้อมสลิปโอนเงินงวดแรก และงวดต่อไปมาให้อำเภอพร้อมสลิป แค่นั้นเอง ได้รับความสะดวกทั้งสองฝ่าย ผมจึงขอให้ผู้ว่ากทม ช่วยปรับปรุงวิธีการรับชำระภาษีของเขตในกทมให้ได้รับความสะดวก เหมือนที่อำเภอในต่างจังหวัดเขาทำให้ประชาชนผู้เสียภาษีไม่ต้องเสียเวลา เสียค่าใช้ในการเดินทางเอาเงินภาษีมาให้รัฐ ซึ่งจะเป็นเหตุหนึ่งที่จะทำให้รัฐได้รับเงินภาษีอย่างเต็มเม็ดเต็มหน่วย ผมมั่นใจว่าผู้ว่ากทมซึ่งได้รับเลือกตั้งจากประชาชนอย่างท่วมท้นจะแก้ปัญหานี้ได้อย่างแน่นอน จึงสะท้อนปัญหามาให้ท่านทราบครับ